CELEX: 62022TN0074
Language: fi
Date: 2022-02-08 00:00:00
Title: Asia T-74/22: Kanne 8.2.2022 – Siemens v. parlamentti

28.3.2022   
            
            
               FI
            
            
               Euroopan unionin virallinen lehti
            
            
               C 138/30
            
         
      Kanne 8.2.2022 – Siemens v. parlamentti
      (Asia T-74/22)
      (2022/C 138/35)
      Oikeudenkäyntikieli: ranska
      
         Asianosaiset
      
      
         Kantaja: Siemens SAS (Saint-Denis, Ranska) (edustaja: asianajaja E. Berkani)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      pääasiallisesti
      
                  —
               
               
                  kumoamaan 8.12.2021 tehdyt kaksi päätöstä, joilla on hylätty yritysten tilapäisen yhteenliittymän, johon Siemens SAS –yhtiö kuului, tarjoukset, jotka koskivat eriä 1 ja 2
               
            
                  —
               
               
                  kumoamaan kaksi päätöstä, joilla erää 1 koskevan sopimuksen sopimuspuoleksi valittiin Santerne Alsace -yhtiö ja erää 2 koskevan sopimuksen sopimuspuoleksi Detection Electronique Française –yhtiö (DEF)
                  toissijaisesti
               
            
                  —
               
               
                  velvoittamaan Euroopan parlamentin maksamaan Siemens SAS –yhtiölle 1 967 994 euroa korvauksena vahingosta, joka sille on aiheutunut siitä, että se on menettänyt mahdollisuutensa tulla valituksi riidanalaisen hankinnan erien 1 ja 2 sopimuspuoleksi
                  joka tapauksessa
               
            
                  —
               
               
                  velvoittamaan Euroopan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa, joka koskee kahta 8.12.2021 tehtyä Euroopan parlamentin päätöstä, joilla on hylätty kantajan tarjoukset, jotka koskivat eriä 1 ja 2 tarjouskilpailussa 06A70/2021/M004 Euroopan parlamentin Strasbourgissa sijaisevien rakennusten paloturvallisuusjärjestelmän uudistamiseksi, kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan Siemens SAS -yhtiön syrjäyttäminen eristä 1 ja 2 on ollut lainvastaista. Kantaja vetoaa tältä osin yhtäältä siihen, että Euroopan parlamentti on tehnyt ilmeisen arviointivirheen tarjousten pisteytyksessä, ja toisaalta siihen, että avoimuusperiaatetta on loukattu, kun parlamentti on toimittanut Siemens SAS -yhtiölle viallisen simulointivälineen, jonka merkitys tarjousten laatimisessa on ollut ratkaiseva.
               
            
                  2)
               
               
                  Toinen kanneperuste, joka koskee Euroopan parlamentin sopimussuhteen ulkopuolisen vastuun syntymistä. Kantaja vaatii korvausta vahingosta, joka on aiheutunut siitä, että se menetti mahdollisuutensa tulla valituksi hankinnan erien 1 ja 2 sopimuspuoleksi.